Nkiru Sylvanus (kuzaliwa 21 Aprili,mwaka 1982) ni mwigizaji na mwanasiasa kutokea nchini Nigeria. Wakati akifanya kazi kama mwigizaji, alishiriki katika filamu zaidi ya sabini pamoja na kushinda tuzo ya mwigizaji bora wa kike wa mwaka iliyotolewa na Africa Magic Viewers Choice Awards na pia alishinda mwigizaji bora katika tuzo za Africa Movie Academy Awards. Sylvanus alizaliwa Osisioma, Aba, mji uliopo jimbo la Abia. Alisoma Ohabiam Primary and Secondary School, ambapo alipata cheti chake cha kwanza. Alijiunga na chuo kikuu cha Enugu State University of Science and Technology, akamaliza na kutunukiwa shahada ya mawasiliano ya uma. Akielezewa na gazeti la The Punch kama mkongwe katikza asnia ya filamu, Sylvanus alianza kazi ya uigizaji akiwa na umri wa miaka 17, mwaka 1999. Ameshiriki zaidi ya filamu 70 za nchini Nigeria. Alitajwa mara mbili (2017 & 2018) katika chapisho la nchini Nigeria The Guardian's katika nafasi ya watu mashuhuri waliotengeneza matukio. Mwaka 2011 Sylvanus alikua katika baraza la gavana aliepita wa jimbo la Imo bwana Rochas Okorocha kama msaidizi wake juu ya masuala ya Lagos na baadaye kuwa mshauri wake katika masuala ya mahusiano ya jamii.